|  |  |  |
| --- | --- | --- |
|  |  | PATVIRTINTA  Trakų pradinės mokyklos  direktoriaus 2025 m rugsėjo 8 d.  įsakymu Nr. 1.3.179 (V) |

**TRAKŲ PRADINĖS MOKYKLOS NEFORMALIOJO VAIKŲ ŠVIETIMO ORGANIZAVIMO TVARKOS APRAŠAS**

**I. BENDROSIOS NUOSTATOS**

1. Neformaliojo vaikų švietimo tvarkos aprašas (toliau – aprašas) reglamentuoja neformaliojo vaikų švietimo organizavimą, tikslus, uždavinius, principus ir neformaliojo vaikų švietimo vykdymą mokykloje.

2. Neformaliojo vaikų švietimo aprašas parengtas vadovaujantis Neformaliojo vaikų švietimo koncepcija, Lietuvos Respublikos švietimo įstatymu.

3. Pagrindinės aprašo sąvokos:

3.1. **Neformalusis vaikų švietimas** – kryptinga veikla, padedanti vaikui įgyti ir/ar lavinti kompetencijas, tapti sąmoninga asmenybe, sugebančia atsakingai ir kūrybingai spręsti savo problemas ir aktyviai veikti visuomenėje bei prisitaikyti prie kintančios aplinkos.

3.2. **Neformaliojo vaikų švietimo mokytojas** – asmuo, ugdantis ir mokantis mokinius pagal neformaliojo vaikų ugdymo programas, turintis darbo patirtį ir kompetenciją.

3.3. **Neformaliojo vaikų švietimo programa** – neformaliojo vaikų švietimo mokytojo parengta ir neformaliojo švietimo metodais įgyvendinama programa, kuria siekiama ugdyti vaiko kompetencijas plėtojant prigimtinius vaiko gebėjimus.

**II. TIKSLAS IR UŽDAVINIAI**

4. Neformaliojo vaikų švietimo tikslas yra per kompetencijų ugdymą formuoti asmenį, sugebantį tapti aktyviu visuomenės nariu, sėkmingai veikti visuomenėje, padėti tenkinti pažinimo, lavinimosi ir saviraiškos poreikius.

5. Neformaliojo vaikų švietimo uždaviniai:

5.1. ugdyti ir plėtoti vaikų kompetencijas per saviraiškos poreikio tenkinimą;

5.2. ugdyti pilietiškumą, tautiškumą, demokratišką požiūrį į pasaulėžiūrų, įsitikinimų ir gyvenimo būdų įvairovę;

5.3. lavinti gebėjimą kritiškai mąstyti, rinktis ir orientuotis dinamiškoje visuomenėje;

5.4. spręsti socialinės integracijos problemas: mažiau galimybių turinčių (esančių iš kultūriškai, geografiškai, socialiai – ekonomiškai nepalankios aplinkos ar turinčių specialiųjų poreikių), vaikų integravimas į visuomeninį gyvenimą, socialinių problemų sprendimas; ypatingų poreikių (itin gabių ir talentingų) ugdymas .

**III. NEFORMALIOJO VAIKŲ ŠVIETIMO PRINCIPAI**

6. Neformaliajame vaikų švietime laikomasi šių principų:

6.1. savanoriškumo – vaikai laisvai renkasi siūlomas veiklas;

6.2. prieinamumo – veiklos ir metodai yra prieinami visiems vaikams pagal amžių, išsilavinimą, turimą patirtį nepriklausomai nuo jų socialinės padėties;

6.3. individualizavimo – ugdymas individualizuojamas atsižvelgiant į jo asmenybę, galimybes, poreikius ir pasiekimus;

6.4. aktualumo – veiklos, skirtos socialinėms, kultūrinėms, asmeninėms, edukacinėms, profesinėms ir kitoms kompetencijoms ugdyti;

6.5. demokratiškumo – mokytojai, tėvai ir vaikai yra aktyvūs ugdymo(si) proceso kūrėjai, kartu nustato ugdymosi poreikius;

6.6. patirties – ugdymas grindžiamas patyrimu ir jo refleksija;

6.7. ugdymosi grupėje – mokomasi spręsti tarpasmeninius santykius, priimti bendrus sprendimus, dalytis darbais ir atsakomybėmis;

6.8. pozityvumo – ugdymosi procese kuriamos teigiamos emocijos, sudaromos sąlygos gerai vaiko savijautai.

**IV. NEFORMALIOJO ŠVIETIMO ORGANIZAVIMO KRITERIJAI**

7. Neformalusis švietimas organizuojamas atsižvelgiant į šiuos kriterijus:

7.1. mokinių polinkius ir poreikius;

7.2. mokinių ir tėvų pageidavimus bei mokinių amžių;

7.3. pedagogų sugebėjimą organizuoti tam tikrą popamokinę veiklą;

7.4. bendrojo lavinimo mokyklų bendrųjų ugdymo planų reikalavimus ir mokyklos ugdymo planą bei skiriamų valandų skaičių;

7.5. mokinių krepšeliui skirtas lėšas;

7.6. mokyklos tikslus ir uždavinius.

8. Neformaliojo ugdymo valandos gali būti skiriamos:

8.1. meniniam ugdymui (muzikos, šokio, dramos, dailės kryptys);

8.2. fiziniam aktyvumui ir sportui;

8.3. sveikos gyvensenos propagavimui, žalingų įpročių ir kvaišalų prevencijai;

8.4. gamtosauginei ir turistinei veiklai;

8.5. etninei kultūrai ir pilietiniam ugdymui;

8.6. techninei kūrybai bei technologijoms.

**V. NEFORMALIOJO VAIKŲ ŠVIETIMO ORGANIZAVIMAS**

9. Neformaliojo vaikų švietimo skaičius mokykloje numatomas Pradinio ugdymo programos Ugdymo plane.

10. Neformaliojo vaikų švietimo valandos skirstomos atsižvelgiant į ugdymo organizavimo tradicijas, mokinių poreikius ir turimas Mokinio krepšelio lėšas.

11. Neformaliojo vaikų švietimo poreikis nustatomas iki rugsėjo 1 d.

12. Į neformaliojo švietimo užsiėmimą mokiniai priimami tėvams pateikus prašymą (1 priedas) ir neformalaus švietimo vadovo/mokytojo susitarimą (2 priedas).

12. Neformaliojo vaikų švietimo valandos skiriamos mokyklos direktoriaus įsakymu.

13. Neformaliojo vaikų švietimo programas iki rugsėjo 5 d. tvirtina mokyklos direktorius.

14. Neformaliojo vaikų švietimo grupės komplektuojamos iš vienos ar kelių klasių. Mokinių skaičius vienoje grupėje yra ne mažiau 10 mokinių.

15. Neformaliojo vaikų švietimo grupės sudėtis metų eigoje gali keistis.

16. Neformaliojo vaikų švietimo užsiėmimo trukmė – 45 minutės.

17. Neformaliojo vaikų švietimo veiklai sudaromas tvarkaraštis, kurį tvirtina mokyklos direktorius. Tvarkaraštis gali būti koreguojamas mokslo metų eigoje atsižvelgiant į pakitusius mokinių ugdymosi poreikius ar valandų, skiriamų mokyklos direktoriaus įsakymu, skaičių.

18. Neformaliojo vaikų švietimo veikla yra fiksuojama elektroniniame dienyne.

19. Mokiniai, daugiau nei 2 savaites nelankantys neformaliojo švietimo užsiėmimų išbraukiami iš programos sąrašų, prieš tai tėvams užpildžius rašytinį prašymą išbraukti iš neformaliojo švietimo užsiėmimų (3 priedas).

20. Neformaliojo vaikų švietimo užsiėmimų pedagogai mokinių veiklos rezultatus ne rečiau kaip kartą per mokslo metus demonstruoja organizuodami parodas, koncertus, dalyvaudami konkursuose, viktorinose, šventėse, varžybose, kituose renginiuose mokykloje, mieste, respublikoje.

**V. BAIGIAMOSIOS NUOSTATOS**

21. Neformalusis vaikų švietimas mokykloje apmokamas iš Mokinio krepšelio lėšų.

22. Mokykla apie mokykloje vykdomą neformalųjį vaikų švietimą skelbia mokyklos internetinėje svetainėje

23. Neformalaus švietimo veikla aptariama mokytojų tarybos posėdžių metu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
|  |  | Trakų pradinės mokyklos  neformaliojo vaikų švietimo  organizavimo tvarkos aprašo  1 priedas |

……………………………………………….........................................................…….

(tėvų/globėjų vardas, pavardė)

……………………………………………............................................................………

(telefonas, el. paštas)

Trakų pradinės mokyklos

Direktorei Daliai Šidlauskienei

**PRAŠYMAS**

**DĖL NEFORMALAUS ŠVIETIMO**

20…………………………

Trakai

Prašau mano sūnui (dukrai)………………………………………………….....................

……..klasės mokiniui (ei) leisti lankyti neformalaus švietimo programos ....................................

............................. užsiėmimus nuo 20..... m. ................................................................................

Po užsiėmimų mokinys išvyksta .......................val. maršrutu ...........................................

...............................................................................

............................... .........................................................

(parašas) (vardas, pavardė)

|  |  |  |
| --- | --- | --- |
|  |  | Trakų pradinės mokyklos  neformaliojo vaikų švietimo  organizavimo tvarkos aprašo  2 priedas |

**SUSITARIMAS DĖL UGDYTINIO ELGESIO NEFORMALIAJAME ŠVIETIME**

**1. Bendrosios nuostatos**

1.1. Ugdytinis privalo laikytis mokyklos vidaus taisyklių, saugos reikalavimų ir pagarbaus elgesio principų.

1.2. Tėvai/globėjai įsipareigoja supažindinti vaiką su elgesio taisyklėmis ir užtikrinti, kad jis jų laikytųsi.

**2. Netinkamo elgesio atvejais tėvai/globėjai sutinka:**

* Dalyvauti pokalbiuose su mokytoju/vadovu dėl vaiko elgesio.
* Namų aplinkoje aptarti su vaiku elgesio taisykles ir jų laikymosi svarbą.
* Padėti atlyginti materialinę žalą, jei ji būtų padaryta dėl vaiko veiksmų.
* Sutikti, kad vaikui gali būti taikomos drausminės priemonės: įspėjimas, laikinas nušalinimas nuo veiklos ar papildomų atsakomybės užduočių skyrimas.
* Priimti mokytojo teikiamą nuolatinį grįžtamąjį ryšį apie vaiko elgesį.

**3. Baigiamosios nuostatos**

3.1. Šis susitarimas įsigalioja nuo jo pasirašymo dienos ir galioja iki mokslo metų pabaigos.

3.2. Susitarimas gali būti peržiūrėtas ir pakeistas abipusiu šalių susitarimu.

**Parašai:**

Trakų pradinės mokyklos

neformaliojo ugdymo mokytojas......................................................................................................

(vardas, pavardė, parašas, data)

Tėvas/globėjas..................................................................................................................................

(vardas, pavardė, parašas, data)

|  |  |  |
| --- | --- | --- |
|  |  | Trakų pradinės mokyklos  neformaliojo vaikų švietimo  organizavimo tvarkos aprašo  3 priedas |

……………………………………………….........................................................…….

(tėvų/globėjų vardas, pavardė)

……………………………………………............................................................………

(telefonas, el. paštas)

Trakų pradinės mokyklos

Direktorei Daliai Šidlauskienei

**PRAŠYMAS**

**DĖL IŠBRAUKIMO IŠ NEFORMALIOJO ŠVIETIMO PROGRAMOS SĄRAŠO**

20…………………………

Trakai

Prašau išbraukti mano sūnų ( dukrą)..................................................................................................

……..klasės mokinį (-ę) iš neformalaus švietimo ..........................................................................................

(pavadinimas)

.......................................................................... sąrašų nuo 20... m..............................mėn............d..

............................... .........................................................

(parašas) (vardas, pavardė)